Almir Imširević

Almir Imširević, rođen 10. marta 1971. u Bihaću, je bosanskohercegovački dramski pisac.

 Biografija 
Na Akademiji scenskih umjetnosti u Sarajevu diplomirao na Odsjeku za dramaturgiju. Godine 1999. na Internacionalnom festivalu MESS, inscenacija teksta "Kad bi ovo bila predstava..." (režija Aleš Kurt) nagrađena je "Zlatnom maskom" Oslobođenja. Drama je uvrštena u Antologiju BH drame XX vijeka. Svojim radovima Imširević se predstavio publici u Splitu, Ferney-Voltaireu, Lozani, Bonnu, Ljubljani i Beogradu. Autor je drama: "Kad bi ovo bila predstava...", "Balkanski đavo Sram", "Playback Sevdalinka", "Circus inferno", "Po istinitoj priči","Mousefuckers",  "Kad bi ovo bio film..." i "Jedan je Muhamed Ali". Bio je jedan od scenarista TV serije "Crna hronika", a napisao je i nekoliko epizoda serije "Viza za budućnost". Drama "Balkanski đavo Sram", godine 2007., uvrštena je u francusku antologiju evropske drame "De Pinter a Muller" (Michel Corvin). Godine 2011. objavio je i prvu knjigu priča - "STRANA 212" (Izdavač OMNIBUS), a 2020. i knjigu "Najljepši od svih svjetova" (NOMAD). Godine 2023., u izdanju Buybooka, objavljuje roman "Zlatni geler".

Trenutno radi kao redovni profesor na ASU.

NAGRADE

 "Zlatna maska" za predstavu "Kad bi ovo bila predstava...", MESS 1999
 Nagrada udruženja filmskih radnika za scenario za kratki film "Nestajanje"
 "Igra plakanja", "Zlatno pero", Brčko 2007.te najbolji dramski tekst na Susretima pozorišta u Jajcu 2008.
 "Mousefuckers", najbolji dramski tekst na Festivalu BH drame, Zenica 2009.
 "Kad bi ovo bio film", najbolji dramski tekst na Festivalu BH drame, Zenica 2012. i "Zlatno pero" za najbolju dramu na Susretima pozorišta u Brčkom 2o12.

 Bibliografija 

 "Kad bi ovo bila predstava...", Sarajevo, 2001, Akademija scenskih umjetnosti Sarajevo
 "Circus inferno", Zenica, 2003, Vrijeme
 "Si c'etait un spectacle", 2003, Pariz, L'espace d'un Instant
 "Balkanski đavo Sram",
 "Playback Sevdalinka"
 "Po istinitoj priči"
 "Mousefuckers", 2009.
 "Strana 212", 2011.
 "Kad bi ovo bio film...", 2012.
 "Najljepši od svih svjetova", 2022.
 "Jedan je Muhamed Ali", drama, 2017.
 "Zlatni geler", roman, Buybook, 2023.

 Reference 

 Vanjski linkovi 
 http://strana212.blogger.ba

Kategorija:Rođeni 1971.
Kategorija:Biografije, Bihać
Kategorija:Bosanskohercegovački dramaturzi
Kategorija:Bosanskohercegovački pisci
Kategorija:Akademija scenskih umjetnosti u Sarajevu
Kategorija:Živi ljudi